CELEX: 62015CN0461
Language: fi
Date: 2015-08-28 00:00:00
Title: Asia C-461/15: Ennakkoratkaisupyyntö, jonka Verwaltungsgericht Berlin (Saksa) on esittänyt 28.8.2015 – E.ON Kraftwerke GmbH v. Saksan valtio

30.11.2015   
            
            
               FI
            
            
               Euroopan unionin virallinen lehti
            
            
               C 398/15
            
         Ennakkoratkaisupyyntö, jonka Verwaltungsgericht Berlin (Saksa) on esittänyt 28.8.2015 – E.ON Kraftwerke GmbH v. Saksan valtio
   (Asia C-461/15)
   (2015/C 398/19)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgericht Berlin
   
      Pääasian asianosaiset
   
   
      Kantaja: E.ON Kraftwerke GmbH
   
      Vastaaja: Saksan valtio
   
      Ennakkoratkaisukysymykset
   
   
               1)
            
            
               Mitkä tiedot ovat päätöksen 2011/278/EU (1) 24 artiklan 1 kohdan tarkoitettuja olennaisia tietoja? Onko rajaaminen ymmärrettävä laadullisesti vai määrällisesti, kuuluvatko näihin erityisesti myös sellaiset tiedot laitoksen kapasiteetin, tuotantotason ja toiminnan suunnitelluista tai tosiasiallisista muutoksista, joiden seurauksena ei ole välittömästi päätöksen 2011/278/EU 19-21 artiklassa tarkoitettu jakopäätöksen kumoaminen tai mukauttaminen ja jotka eivät saa aikaan päätöksen 2011/278/EU 24 artiklan 2 kohdan mukaista raportointivelvollisuutta?
            
         
               2)
            
            
               Jos ensimmäiseen kysymykseen vastataan kieltävästi: Onko päätöksen 2011/278/EU 24 artiklan 1 kohtaa tulkittava siten, että siinä kielletään jäsenvaltiota vaatimasta laitoksen toiminnanharjoittajalta myös sellaisia tietoja laitoksen kapasiteetin, tuotantotason tai toiminnan suunnitelluista tai tosiasiallisista muutoksista, joiden seurauksena ei ole päätöksen 2011/278/EU 19-21 artiklassa tarkoitettu jakopäätöksen kumoaminen tai mukauttaminen?
            
         
      (1)  Päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti 27.4.2011 annettu komission päätös 2011/278/EU (tiedoksiannettu numerolla K(2011) 2772) (EUVL L 130, s. 1).